כלנית החלה לשווק את דגם M125 של פאלם פיילוט, הכולל 8MB זכרון, חיבור USB, חריץ הרחבה ואת מערכת ההפעלה PalmOS 4.0. בנוסף, דגם M505 המתקדם הוזל בכ-10% והוא עולה כעת 2,349 ש"ח. (את מחשבי כף היד מחליפים היום הסמרטפונים) .
קרט החלה לשווק בארץ את Canon S100, מדפסת חדשה לרמת הכניסה המציעה רזולוציה של 720x360 DPI, קצב הדפסה של עד 5 עמודים לדקה בש/ל ו-2 בצבע ואיכות תמונה גבוהה בעזרת טכנולוגית Drop Modulation המייצרת טיפות דיו בגודל משתנה. 419 ש"ח, (מדפסות במחיר כזה מציעות כיום רזולוציה של 600X1200DPI ומהירות הדפסה של עד 18 דפים בדקה).
מתחרה חדשה למיקרוסופט אופיס מתקרבת מכיוון IBM, שעובדת כיום על הסבת רכיב מעבד התמלילים בחבילת Star Office של סאן לעברית. מדובר בגרסת הקוד הפתוח Open Office שתרוץ על לינוקס, ואמורה להיות מוכנה להורדה בסוף השנה (מיקרוסופט אופיס היא עדיין חבילת התוכנות הפופולארית ביותר כיום).
איך יראו הטלפונים הסלולריים בעוד עשור ומה הם יציעו?
האם יעשה שימוש במדפסות נייר גם בעתיד?
מי ישלוט בשוק התוכנות המשרדיות בעוד עשר שנים?